《柏台感兴 其二》
清代·陈维裕

南国有佳人，安居在深闱。贞静备淑德，婉娈多令姿。

中馈素所谙，女红亦其宜。奈何家贫薄，良媒不相知。

桃夭未见赋，摽梅已愆期。邻人为兴叹，彼心终不移。

嫁郎须柯斧，大节安可亏。世间苟得者，视之良忸怩。

作者简介：明福州府长乐人，字饶初。天顺四年进士。任御史，屡纠大臣。时曹吉祥、石亨恃复辟功，横行不法，维裕疏劾之。有《友竹集》。